《汶上》
清代·永瑆

一水中涵翠浪明，北连晓色泰安城。烟蓑袅袅停桡处，汶上春阴画不成。

作者简介：（1752—1823）清宗室，高宗十一子。乾隆五十四年封成亲王。嘉庆四年，一度在军机处行走，总理户部三库，旋以与定制不合，罢。工书法，闻明董其昌以三指握笔悬腕作书，乃广其说，作《拨镫法》推论书旨。书迹合刻为《诒晋斋帖》。卒谥哲。有《诒晋斋集》。